е установена никаква вреда за производителите на промишлен клас АН в Съюза. Не следва да се прилагат антидъмпингови мита и за промишлен клас АН. Промишленият клас АН следва да бъде изключен и от продукта, предмет на прегледа.
 (63)
 Това твърдение е необосновано. В степента, в която отговаря на определението за продукта, предмет на прегледа, амониевият нитрат, използван за промишлени цели, и в резултат на това промишлеността, която го произвежда, винаги са били обхванати от разследвания и мерки. Фактът, че видовете продукт могат да имат различна крайна употреба, е без значение, стига продуктът все пак да попада в обхвата на определението за „продукта, предмет на прегледа“. Поради това горното твърдение беше отхвърлено.
 2.2. Сходен продукт
 (64)
 Разследването показа, че следните продукти имат едни и същи основни физически и технически характеристики, както и едни и същи видове основна употреба:
 —
 продуктът, предмет на прегледа,
 —
 продуктът, произвеждан и продаван на вътрешния пазар в Русия,
 —
 продуктът, произвеждан и продаван в Съюза от промишлеността на Съюза.
 (65)
 Комисията стигна до заключението, че тези продукти са сходни продукти по смисъла на член 1, параграф 4 от основния регламент.
 3. ВЕРОЯТНОСТ ЗА ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГ
 3.1. Предварителни бележки
 (66)
 В съответствие с член 11, параграф 2 от основния регламент Комисията разгледа дали изтичането на срока на действащите мерки може да доведе до продължаване или повторно възникване на дъмпинга.
 3.2. Вероятност за продължаване на дъмпинга
 (67)
 Що се отнася до износа за Съюза, по време на РПРП производителите износители, включени в извадката, са продали само незначителни количества на клиенти в Съюза. В действителност, както е посочено в съображение 47, само Acron и Eurochem са имали експортни продажби в Съюза по време на РПРП. Тези продажби са извършени пряко или чрез свързани търговци, установени в Швейцария и в Съюза. Третият включен в извадката производител, Uralchem, е изнасял за Съюза само стабилизиран АН, произведен от неговия клон Kirovo, който не е обхванат от настоящите мерки.
 (68)
 Що се отнася до конкретните обеми, според данните, докладвани от Uralchem и в съответствие с информацията, получена от базата данни по член 14, параграф 6 (30), по-голямата част от вноса в Съюза от Русия по време на РПРП, възлизащ на [50 000—100 000] тона, включва стабилизиран АН, който не подлежи на облагане с антидъмпинговото мито на ЕС.
 (69)
 По този начин общият внос на продукта, за който се прилагат антидъмпинговите мерки (и който е обхванат от настоящия преглед), е бил [38 000—43 000] тона по време на РПРП, което съответства на [0,4—0,8] % от потреблението на Съюза и [0,3—0,5 %] % от руското производство на АН по време на РПРП. Освен това тези продажби са били ограничени до малък брой клиенти в балтийските държави, Финландия и Швеция.
 (70)
 Тези констатации бяха направени въз основа на проверени данни, предоставени от включените в извадката производители износители, извадка от базата данни по член 14, параграф 6 и са в съответствие с изявлението на RFPA, че вносът на АН от Русия е намалял до незначителни нива.
 (71)
 В резултат на това руските експортни